Visit Site
Recommended byColombia
సుదీర్ఘ కెరీర్‌లో 114 టెస్టులు, 228 వన్డేలు, 78 టీ20 మ్యాచ్‌లాడిన డివిలియర్స్.. దక్షిణాఫ్రికా జట్టుకి కెప్టెన్‌గా కూడా పనిచేశాడు. ‘ఇది చాలా కఠినమైన నిర్ణయం. ఇటీవల భారత్, ఆస్ట్రేలియా‌‌తో జరిగిన సిరీస్‌ల్లో దక్షిణాఫ్రికా విజయం సాధించింది. అందుకే.. రిటైర్మెంట్‌కి ఇదే తగిన సమయం అని నేను భావిస్తున్నా. ఇప్పటివరకు నాకు మద్దతుగా నిలిచిన అభిమానులకి థ్యాంక్స్’ అని డివిలియర్స్ వెల్లడించాడు. అయితే.. ఐపీఎల్‌లో ఆడే విషయంపై డివిలియర్స్ స్పష్టత ఇవ్వలేదు. రాయల్ ఛాలెంజర్స్ బెంగళూరు జట్టుకి సుదీర్ఘకాలంగా డివిలియర్స్ ఆడుతున్న విషయం తెలిసిందే. 2004లో అంతర్జాతీయ క్రికెట్‌లోకి అరంగేట్రం చేసిన ఏబీ డివిలియర్స్.. 114 టెస్టులాడి రెండు ద్విశతకాలు, 22 శతకాలు, 46 అర్ధశతకాలు సాధించాడు. 228 వన్డేలాడి 25 సెంచరీలు, 53 హాఫ్ సెంచరీలు చేశాడు. టీ20 క్రికెట్‌లో దక్షిణాఫ్రికా తరఫున సెంచరీ చేయలేకపోయినా.. ఐపీఎల్‌లో మాత్రం ఈ హిట్టర్ మూడు సెంచరీలు బాది తన ముచ్చట తీర్చుకున్నాడు.
I’ve made a big decision today https://t.co/In0jyquPOK
&mdash; AB de Villiers (@ABdeVilliers17) 1527074181000
గత మూడేళ్లుగా వెన్నునొప్పితో బాధపడుతున్న ఏబీ డివిలియర్స్.. గత ఏడాది పేలవ ఫామ్‌ కారణంగా దక్షిణాఫ్రికా జట్టు కెప్టెన్సీ బాధ్యతల నుంచి కూడా తప్పుకున్నాడు. ఆ తర్వాత ఫిటెనెస్ సాధించి టెస్టులు, వన్డేలు, టీ20లు ఆడినా.. మునుపటి స్థాయిలో ఆడలేకపోవడం కూడా తాజా రిటైర్మెంట్‌ నిర్ణయానికి ఒక కారణం కావొచ్చు..!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.